sagorsarker/bangla-wikipedia huggingface dataset:
লিভোসেটিরিজিন

লিভোসেটিরিজিন () হলো তৃতীয় প্রজন্মের অ্যান্টিহিস্টামিন যা অ্যালার্জিজনিত নাসাপ্রদাহ ও ছুলি বা আমবাতের চিকিৎসায় ব্যবহৃত হয়। এটি পুরাতন অ্যান্টিহিস্টামিনগুলোর তুলনায় অপেক্ষাকৃত কম শমক। এটি মুখে সেবন করতে হয়।
সাধারণ পার্শ্বপ্রতিক্রিয়ার মধ্যে রয়েছে নিদ্রালুতা, মুখ শুষ্ক হয়ে যাওয়া, কাশি, বমন ও উদরাময়। গর্ভাবস্থায় ব্যবহার নিরাপদ বলে মনে করা হয় তবে পর্যাপ্ত গবেষণা এখনও হয়নি। দুগ্ধদানকালীন নিরাপদ কি না তা এখনও স্পষ্ট নয়। এটি দ্বিতীয় প্রজন্মের হিস্টামিন নিরোধক হিসেবে শ্রেণিভুক্ত এবং হিস্টামিন H-রিসেপ্টারের সাথে যুক্ত হয়ে কাজ করে।
যুক্তরাষ্ট্রে ২০০৭ সালে লিভোসেটিরিজিন চিকিৎসায় ব্যবহারের অনুমোদন পায়। এটি জেনেরিক ওষুধ হিসেবে বর্তমানে পাওয়া যায়। ২০১৯ সালে যুক্তরাষ্ট্রে ২০ লাখেরও বেশি ব্যবস্থাপত্রে এটি লেখা হয় এবং বিক্রয়ের দিক থেকে ১৯৩ তম অবস্থানে ছিল।
লিভোসেটিরিজিন অ্যালার্জিজনিত নাসাপ্রদাহে ব্যবহৃত হয়। এর উপসর্গগুলো হলো চোখ ও নাক দিয়ে পানি পড়া, হাঁচি, ছুলি বা আমবাত ও চুলকানি।
লিভোসেটিরিজিনকে অশমক হিস্টামিন নিরোধক হিসেবে উল্লেখ করা হয় কারণ এটি মস্তিষ্কে যথেষ্ট পরিমাণে প্রবেশ করে না ফলে তন্দ্রাচ্ছন্ন হওয়ার সম্ভাবনা কম। অন্যান্য হিস্টামিন নিরোধকের তুলনায় এটি হৃদ্‌যন্ত্রের ক্রিয়ার জন্যও নিরাপদ, কারণ লিভোসেটিরিজিন সুস্থ ব্যক্তিদের QT বিরতি প্রলম্বিত করে না। তবে, কিছু ব্যক্তির ক্ষেত্রে কিছু পার্শ্বপ্রতিক্রিয়া দেখা যায় যেমন, সামান্য তন্দ্রাচ্ছন্নতা, মাথাব্যথা, মুখ শুকিয়ে যাওয়া, মাথা ঝিমঝিম করা, ঝাপসা দেখা, বুক ধড়ফড়ানি ও ক্লান্তি।
লিভোসেটিরিজিন একটি হিস্টামিন নিরোধক। এটি একটি ব্যস্ত অ্যাগনিস্ট হিসেবে কাজ করে যা হিস্টামিন H-রিসেপ্টারের ক্রিয়া কমিয়ে দেয়। ফলস্বরূপ এটি অন্যান্য অ্যালার্জিকারক রাসয়নিকের অবমুক্তি প্রতিহত করে এবং উক্ত অঞ্চলে রক্ত সরবরাহ বাড়িয়ে দেয় ফলে অ্যালার্জির উপসর্গগুলো প্রশমিত হয়। লিভোসেটিরিজিন, (R)-(-)-সেটিরিজিন, হলো অপরিহার্যভাবে (±)-সেটিরিজিনের একটি কাইরাল সুইচ। এই ইনানটিয়োমার বা দর্পণ প্রতিবিম্ব সমাণু বেশি নৈর্বাচনিক ও কম শমক এবং (S)-প্রতিরূপটি নিষ্ক্রিয়।
বেলজিয়ান ফার্মাসিউটিক্যাল কোম্পানি UCB ("Union Chimique Belge") ২০০১ সালে প্রথমবারের মতো লিভোসেটিরিজিন চালু করে।
২০১৭ সালের ৩১ জানুয়ারি, যুক্তরাষ্ট্রের খাদ্য ও ওষুধ প্রশাসন এটিকে ওভার-দা-কাউন্টার (OTC) ওষুধ হিসেবে অনুমোদন দেয়। পূর্বে ২০০৭ সালে লিভোসেটিরিজিন ব্যবস্থাপত্র ওষুধ হিসেবে খাদ্য ও ওষুধ প্রশাসন থেকে অনুমোদন পেয়েছিল।
প্রদ্যুমন সিংহ লোধি

কুনওয়ার প্রদ্যুমন সিংহ লোধি একজন ভারতীয় রাজনীতিবিদ। তিনি হিনদোরিয়া হাউসের সদস্য ও রাজ প্রধান এবং হিনদোরিয়া রাজার বংশধর, যারা ১৮৫৭ সালে ব্রিটিশ বিরোধী বিদ্রোহ করেছিল। তিনি মালহারা থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। তিনি ২০২০ সালের জুলাই মাসে ভারতীয় জাতীয় কংগ্রেস ত্যাগ করেন এবং একই দিনে তিনি ভারতীয় জনতা পার্টিতে যোগ দেন।
সুমিত্রা দেবী কাসদেকর

সুমিত্রা দেবী কাসদেকর একজন ভারতীয় রাজনীতিবিদ। তিনি নেপানগর থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। তিনি ২০২০ সালের আগস্টে ভারতীয় জাতীয় কংগ্রেস ত্যাগ করেন এবং একই দিনে তিনি ভারতীয় জনতা পার্টিতে যোগ দেন।
রঘুরাজ সিংহ কানসানা

রঘুরাজ সিংহ কানসানা একজন ভারতীয় রাজনীতিবিদ। তিনি মোরেনা থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন ছিলেন যারা পদত্যাগ করেছিলেন এবং পরে ভারতীয় জনতা পার্টিতে যোগ দিয়েছিলেন।
নারায়ণ প্যাটেল (মধ্যপ্রদেশের রাজনীতিবিদ)

নারায়ণ প্যাটেল হলেন ভারতীয় জনতা পার্টির একজন ভারতীয় রাজনীতিবিদ। তিনি ভারতীয় জাতীয় কংগ্রেসের প্রার্থী হিসাবে ২০১৮ সালে মধ্যপ্রদেশের মান্ধাতার বিধায়ক হিসাবে নির্বাচিত হন। তিনি মধ্যপ্রদেশ বিধানসভা থেকে বিধায়ক পদ থেকে পদত্যাগ করেন এবং ২৩ জুলাই ২০২০-এ ভারতীয় জনতা পার্টিতে যোগ দেন
রক্ষা সান্তরাম সরোনিয়া

রক্ষা সান্তরাম সরোনিয়া একজন ভারতীয় রাজনীতিবিদ। তিনি ভান্ডার থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন ছিলেন যারা পদত্যাগ করেছিলেন এবং পরে ভারতীয় জনতা পার্টিতে যোগ দিয়েছিলেন।
বিসাহুলাল সিংহ

বিসাহুলাল সিংহ একজন ভারতীয় রাজনীতিবিদ। তিনি অনুপপুর থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন ছিলেন যারা পদত্যাগ করেছিলেন এবং পরে ভারতীয় জনতা পার্টিতে যোগ দিয়েছিলেন।
চন্দ্রকান্তা গয়াল

চন্দ্রকান্তা গয়াল (১৯৩২ - ৬ জুন ২০২০) ছিলেন একজন ভারতীয় জনতা পার্টির রাজনীতিবিদ। তিনি মাটুঙ্গা নির্বাচনী এলাকা থেকে তিনবার মহারাষ্ট্র বিধানসভার সদস্য ছিলেন, ১৯৯০, ১৯৯৫ এবং ১৯৯৯ সালে জিতেছিলেন। তিনি বেদ প্রকাশ গয়াল (১৯২৬-২০০৮) কে বিয়ে করেছিলেন, যিনি অটল বিহারী বাজপেয়ীর সরকারের একজন মন্ত্রী ছিলেন। তাদের ছেলে পীযূষ গোয়েল মোদি মন্ত্রকের মন্ত্রী। 
চন্দ্রকান্তা গয়াল জুন ২০২০ সালে ৮৮ বছর বয়সে মারা যান
রঞ্জিত কাম্বলে

রঞ্জিত কাম্বলে ভারতের মহারাষ্ট্র সরকারের জল সরবরাহ ও স্যানিটেশন, খাদ্য ও নাগরিক সরবরাহ, ভোক্তা সুরক্ষা, পর্যটন এবং গণপূর্ত প্রাক্তন প্রতিমন্ত্রী। তিনি ভারতীয় জাতীয় কংগ্রেস পার্টির নেতা। তিনি প্রভা রাউ -এর ভাগ্নে।
তিনি অক্টোবর ২০১৪ সালে ওয়ার্ধা জেলার দেওলি- পুলগাঁও থেকে মহারাষ্ট্র বিধানসভার সদস্য নির্বাচিত হন ২০০৪-০৯, এবং ২০০৯-১৪ সাল পর্যন্ত দেওলি-পুলগাঁওয়ের বিধায়ক ছিলেন। 
২০১৩ সালে তিনি ভান্ডারা জেলার অভিভাবক মন্ত্রী নিযুক্ত হন।
শিবাজিরাও মোগে

অ্যাড. শিবাজিরাও মোগে একজন ভারতীয় রাজনীতিবিদ। তিনি ভারতীয় জাতীয় কংগ্রেস পার্টি থেকে মহারাষ্ট্র বিধানসভার সদস্য, যিনি আর্নি, ইয়াভাতমালের প্রতিনিধিত্ব করছেন। অ্যাড. শিবাজিরাও মোগে বিদর্ভের আদিবাসী নেতা। 
তিনি আগে তিনি ভারতীয় জাতীয় কংগ্রেসের প্রার্থী হিসেবে ১৯৮০, ১৯৮৫, ১৯৯৯, ও ২০০৯ সালে মহারাষ্ট্র বিধানসভা সদস্য নির্বাচিত হন এবং স্বতন্ত্র প্রার্থী হিসাবে ১৯৯৫ সালে।
বিমল মুন্ডাদা

বিমল মুন্ডাদা (আনু. ১৫ আগস্ট ১৯৬৩ – ২২ মার্চ ২০১২) ছিলেন জাতীয়তাবাদী কংগ্রেস পার্টির অন্তর্গত মহারাষ্ট্রের একজন ভারতীয় রাজনীতিবিদ। ২০০৪-০৯ সময়কালে, তিনি মহারাষ্ট্র সরকারের গণপূর্ত মন্ত্রী এবং স্বাস্থ্য মন্ত্রী ছিলেন। 
ডঃ বিমলতাই নন্দকিশোর মুন্ডাদা তার রাজনৈতিক জীবন শুরু করেন ১৯৯০ সালে ভারতীয় জনতা পার্টির সদস্য হিসাবে। তিনি বিড জেলার তফসিলি জাতি প্রার্থীদের জন্য সংরক্ষিত কাইজ আসন থেকে মহারাষ্ট্র বিধানসভার সদস্য নির্বাচিত হয়েছিলেন। ন্যাশনালিস্ট কংগ্রেস পার্টি এনসিপি-তে যোগ দেওয়ার পর তিনি একই আসন থেকে আরো তিনবার জিতেছিলেন। 
মহারাষ্ট্রের প্রাক্তন মন্ত্রী বিমল মুন্ডা ২২ মার্চ ২০১২ সালে মারা যান।
সত্যজিৎ পাতিল

সত্যজিৎ পাতিল মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসেবে ভারতের মহারাষ্ট্রের কোলহাপুরের শাহুওয়াদি বিধানসভা কেন্দ্র থেকে বর্তমান বিধানসভার সদস্য। তিনি ২০০৪ এবং ২০১৪ সালের মহারাষ্ট্র বিধানসভায় দ্বিতীয় মেয়াদে নির্বাচিত হয়েছিলেন।
যোগেশ পাতিল

যোগেশ পাতিল (জন্ম: ২৬ জুন ১৯৭২) হলেন একজন ভারতীয় রাজনীতিবিদ, যিনি মহারাষ্ট্র রাজ্যের এবং শিবসেনার অন্তর্গত। তিনি ২০০৪ থেকে ২০০৯ পর্যন্ত রাজ্য মহারাষ্ট্রের ভিওয়ান্ডি আসনের বিধানসভার সদস্য (এমএলএ) হিসাবে দায়িত্ব পালন করেছেন।
কৃষি (বর্ণ) হিন্দু পরিবারে জন্ম ও বেড়ে ওঠা, পাটিল একজন ছাত্র নেতা এবং একজন দক্ষ কাবাডি খেলোয়াড় উভয়ই হয়ে ওঠেন। তিনি মুম্বাই বিশ্ববিদ্যালয়ের একজন প্রাক্তন ছাত্র, যেখানে তিনি একজন বিশ্ববিদ্যালয়ের প্রতিনিধি এবং একজন ছাত্রনেতা ছিলেন।
অ্যানি শেখর

অ্যানি শেখর একজন ভারতীয় রাজনীতিবিদ এবং ভারতীয় জাতীয় কংগ্রেসের একজন সিনিয়র সদস্য। 
শেখর মহারাষ্ট্র বিধানসভার দুই মেয়াদী সদস্য ছিলেন এবং কোলাবা (বিধানসভা কেন্দ্র) -এর প্রতিনিধিত্ব করেছিলেন।
নারায়ণ পাতিল

নারায়ণ পাতিল হলেন মহারাষ্ট্রের সোলাপুর জেলার শিবসেনার রাজনীতিবিদ। তিনি ১৩তম মহারাষ্ট্র বিধানসভার সদস্য যিনি কারমালা বিধানসভা কেন্দ্রের প্রতিনিধিত্ব করছেন। করমালা আসনে তিনি আবা নামে পরিচিত।
জলঢোঁড়া

জলঢোঁড়া (বৈজ্ঞানিক নাম: "Fowlea piscator"; "ফাউলিয়া পিসকেটর") বা আটঘরিয়া হলো কলুব্রিডি গোত্রের ন্যাট্রিসিনি উপগোত্রের সাপের একটি সাধারণ প্রজাতি। এই প্রজাতির সাপ এশিয়ায় এন্ডেমিক।
জলঢোঁড়া সাপ আফগানিস্তান, বাংলাদেশ, পাকিস্তান, শ্রীলঙ্কা, ভারত, মিয়ানমার, নেপাল, থাইল্যান্ড, লাওস, কম্বোডিয়া, ভিয়েতনাম, পশ্চিম মালয়েশিয়া, চীন (চচিয়াং, চিয়াংশি, ফুচিয়েন, কুয়াংতুং, হাইনান, কুয়াংশি, ইউন্নান), তাইওয়ান, অস্ট্রেলিয়া ও ইন্দোনেশিয়ায় (সুমাত্রা, জাভা, বোর্নিও, সুলাওসি) পাওয়া যায়। এদের টাইপ লোকালিটি হলো ইস্ট ইন্ডিজ।
জলঢোঁড়া সাধারণত মাঝারি আকারের হয়ে থাকে। তবে এরা অনেক বড়ও হতে পারে। একটি পূর্ণবয়স্ক সাপের তুণ্ড থেকে পায়ু পর্যন্ত দৈর্ঘ্য পর্যন্ত হতে পারে। পূর্ণবয়স্ক জলঢোঁড়া সাপের চোখ নাসারন্ধ্র থেকে দূরত্বের তুলনায় অপেক্ষাকৃত ছোট। এদের রোস্ট্রাল আঁইশ উপর থেকে দৃশ্যমান। আন্তঃনাসা আঁইশ কিছুটা ত্রিকোণাকার, প্রি-ফ্রন্টাল আঁইশের সমান, সামনের দিকে সরু কিন্তু কোনো কোণ উৎপন্ন করে না। ফ্রন্টাল আঁইশ তুণ্ড থেকে এর দূরত্বের তুলনায় কিছুটা দীর্ঘ; কিন্তু প্যারাইটাল আঁইশের প্রায় সমান বা তার থেকে কিছুটা খাটো। লরিয়াল আঁইশ এর চওড়ার মতোই লম্বা। এদের একটি প্রি-অক্যুলার এবং তিনটি (কদাচিৎ চারটি) পোস্ট-অক্যুলার আঁইশ থাকে। এদের দুই দিকে দুইটি করে অথবা একদিকে দুইটি এবং অন্যদিকে তিনটি টেম্পো‌রাল আঁইশ থাকে। এদের সাধারণত নয়টি ঊর্ধ্ব-লেবিয়াল আঁইশ থাকে, যার মধ্যে চতুর্থ ও পঞ্চমটি চোখের সাথে সংযুক্ত। নিম্ন চোয়ালের সাথে সংযুক্ত অবস্থায় এদের পাঁচটি নিম্ন লেবিয়াল আঁইশ থাকে, যেগুলো ঊর্ধ্ব-চোয়ালের তুলনায় সংক্ষিপ্ত। ১৯টি সারিতে বিন্যস্ত পৃষ্ঠীয় আঁইশ আড়াআড়িভাবে থাকে এবং এদের প্রান্তভাগ মসৃণ। অঙ্কীয় আঁইশের সংখ্যা ১২৫–১৫৮টি। পায়ুর আঁইশ বিভক্ত এবং উপপুচ্ছ আঁইশের সংখ্যা ৬৪–৯০টি। জলঢোঁড়ার রঙ খুবই বৈচিত্র্যময়। এতে কুইনকানসিয়াল প্রক্রিয়ায় বিন্যস্ত কালো দাগের পাশাপাশি সাদাটে ছোঁপও দেখা যেতে পারে, আবার হালকা রঙের দেহের ওপর কালো আড়াআড়ি দাগ দেখা যেতে পারে অথবা কালো আড়াআড়ি দাগের সাথে কালো ছোঁপ থাকতেও পারে অথবা না-ও থাকতে পারে। এই প্রজাতির সাপের দেহের নিচে এবং চোখের পেছনে প্রায় একই জায়গায় দুইটি তীর্যক রেখা দেখা যায়। এদের দেহের অঙ্কীয় পৃষ্ঠ বা নিচের দিক সাদা রঙের, তাতে কালচে দাগ থাকতেও পারে অথবা না-ও থাকতে পারে।
মিঠাপানির হ্রদ এবং নদীর পাশে এরা বাসস্থান নির্মাণ করে। সাধারণত ছোট ছোট মাছ ও ব্যাঙ খেয়ে এরা জীবনধারণ করে।
জলঢোঁড়া বিষাক্ত নয়। তবে অধিকাংশ সময় এরা মাথা উঁচিয়ে এবং গলা ছড়িয়ে বিষধর সাপের ফণা তোলার অনুকরণ করে ভয় দেখানোর চেষ্টা করে। আত্মরক্ষার অংশ হিসেবে এরা লেজ ফেলে পালাতে পারে। এদের এই ধরনের বিরল স্বভাব প্রথম ভিয়েতনামে শনাক্ত হয়।
জলঢোঁড়া অণ্ডজ প্রাণী। এরা একেবারে ৩০–৭০টি ডিম পাড়ে। তবে কখনো কখনো চারটি থেকে ১০০টি পর্যন্ত ডিম পাড়তে দেখা যায়। ডিমের আকারেও ভিন্নতা দেখা যায়। প্রতিটি ডিম পর্যন্ত লম্বা হতে পারে। ডিম ফোটার আগ পর্যন্ত মা সাপ ডিম পাহাড়া দেয়। ডিম ফুটে যে বাচ্চা বের হয়, তা পর্যন্ত লম্বা হয়ে থাকে।
জলঢোঁড়ার উপপ্রজাতির মধ্যে রয়েছে:
ত্রিপদ নামকরণের পাশের বন্ধনীতে প্রদত্ত নাম নির্দেশ করছে যে "ফাউলিয়া" ছাড়া এদের অন্য নামে প্রথম বর্ণনা করা হয়েছিল। ১৯৯৬ সালে ভারতীয় বৈজ্ঞানিক "F. p. melanzostus"-কে "ফাউলিয়া মেলানজোস্টাস" নামের আলাদা প্রজাতি হিসেবে বর্ণনা করেন।
ট্রান্সলেটউইকি.নেট

ট্রান্সলেটউইকি.নেট হল একটি ওয়েব-ভিত্তিক অনুবাদ প্ল্যাটফর্ম। এটি মিডিয়াউইকির অনুবাদ এক্সটেনশন দ্বারা পরিচালিত হয়। এটি বিভিন্ন ধরনের পাঠ্য অনুবাদ করতে ব্যবহার করার জন্য তৈরী হয়েছে। তবে সাধারণত সফটওয়্যারের ইন্টারফেস স্থানীয়করণ বা অনুবাদ করতে এটি ব্যবহৃত হয়।
এই প্ল্যাটফর্মে প্রায় ১২,০০০ জন অনুবাদক রয়েছেন। এখানে মিডিয়াউইকি, ওপেনস্ট্রিটম্যাপ, মিফস, এনসাইক্লোপিডিয়া অফ লাইফ এবং ম্যান্টিসবিটিসহ ৬০টি প্রকল্পের জন্য ৫৮,০০,০০০-এর অধিক পাতা রয়েছে।
ট্রান্সলেটউইকি.নেট হল একটি উইকি। তাই এখানে সহজে প্রবেশ করা যায়।
অনুবাদগুলিকে একটি সংস্করণ নিয়ন্ত্রণ ব্যবস্থা এবং অনুবাদযোগ্য উইকি পৃষ্ঠাগুলোর মধ্যে সিঙ্ক্রোনাইজ করা হয়।
উইকিমিডিয়া ফাউন্ডেশন প্রকল্পের মিডিয়াউইকির জন্য, নতুন স্থানীয়করণ এক দিনের মধ্যে মূল সাইটগুলোতে পৌঁছাতে পারে।
অনুবাদ সম্পাদকটি মেশিন-সহায়তাভিত্তিক অনুবাদের জন্য বিভিন্ন বৈশিষ্ট্য প্রদান করে। যেমন:
ট্রান্সলেটউইকি.নেট একটি সেম্যান্টিক মিডিয়াউইকিও, যা সেম্যান্টিক ওয়েব-এর অংশ।
ট্রান্সলেটউইকি.নেট মিডিয়াউইকির সমস্ত ভাষার স্থানীয়করণ প্ল্যাটফর্ম হিসাবে ২০০৬ সালের জুনের দিকে নিকলাস ল্যাক্সস্ট্রোম তৈরি করেছিলেন। তখন এটির নামকরণ করা হয়েছিল বেটাউইকি।
অনুবাদ ছাড়াও, আন্তর্জাতিকীকরণ বৈশিষ্ট্যে উন্নতির দিকে মূল লক্ষ্য রেখে, এটি মিডিয়াউইকির জন্য ইনটিগ্রেটেড ডেভলপমেন্ট ইনভাইরনমেন্ট বৈশিষ্ট্যসহ বিকশিত হয় (২০০৫ সালে নুকাউইকি)।
২০০৭ সালের শেষে সিব্র্যান্ড মেজল্যান্ড ওয়েবসাইটটির ব্যবস্থাপনায় যোগদান করেন। তখন সাইটটি বর্তমান ডোমেইন -এ স্থানান্তরিত হয়।
২০০৮ সালের এপ্রিলের মধ্যে এটি মিডিয়াউইকির জন্য ১০০টিরও বেশি ভাষা এবং এর ২০০টি এক্সটেনশনের জন্য কাজ করে। যা, ফ্রিকলের পাশাপাশি মিডিয়াউইকিকে "সর্বকালের সবচেয়ে অনুদিত সফটওয়্যার প্রকল্পগুলির একটিতে পরিণত করে।" তারপর থেকে, একটি স্বাধীন স্বেচ্ছাসেবী প্রকল্প হিসেবে, এটি মিডিয়াউইকি এবং এর দ্বারা চালিত উইকিমিডিয়া প্রকল্পের বৈশ্বিক সাফল্যে একটি প্রধান নিয়ামক হিসাবে স্বীকৃতি পায়, এটি ব্যবহার করে ২৮০টিরও বেশি ভাষায় উইকিপিডিয়া ইন্টারফেস অনূদিত হয়।
২০০৯ সালে নিকলাস ল্যাক্সস্ট্রোমের গুগল সামার অফ কোড প্রকল্পের অধীনে এটিতে উন্নয়ন আনা হয়। ২০১১ সালে এটিতে মুদ্রণ সংশোধন বৈশিষ্ট্য চালু করা হয়। ২০১২ সালে, "অনুবাদ" এক্সটেনশন ব্যবহার করে এর অনুবাদ মেমরি ইঞ্জিন সমস্ত উইকিমিডিয়া প্রকল্পে চালু হয়।
২০১৩ সালে, এই অনুবাদ প্ল্যাটফর্মটিতে "ট্রান্সলেট ইউজার এক্সপেরিয়েন্স" প্রকল্প বা "TUX" এর মাধ্যমে একটি বড় পরিবর্তন আনা হয়। যার মধ্যে রয়েছে "পরিভ্রমণ, সম্পাদনা দৃশ্য এবং পছন্দ, অনুবাদ অংশ, ছাঁকুনি, অনুসন্ধান এবং রঙ ও শৈলীতে পরিবর্তন"।
স্থানীয়ভাবে সমর্থিত কিছু বিন্যাস নিচে দেওয়া হল। সাইটটিতে আরো কিছু ভবিষ্যতে যোগ করা হতে পারে।
সমরকন্দের মুসহাফ

সমরকন্দের মুসহাফ (এছাড়াও উছমানী কুর​আন, সমরকন্দ পাণ্ডুলিপি এবং তাশখন্দ কুরআন নামেও পরিচিত) একটি অষ্টম বা নবম শতাব্দীর কুরআন পাণ্ডুলিপি যা কূফী লিপি দিয়ে লেখা হয়েছিল বর্তমান ইরাক দেশে। আজ এটি উজবেকিস্তানের তাশখন্দের হস্ত ইমাম কুতুবখানায় রাখা হয়েছে।
এটি তেসরা খলিফা উছমান ইবনে আফফানের মুসহাফ বলে জানা যায়।
লিখনবিধি এবং প্যালিওগ্রাফিক তালিমের উপর ভিত্তি করে, পাণ্ডুলিপিটি সম্ভবত অষ্টম বা নবম শতাব্দীর। রেডিও-কার্বন ডেটিং 775 এবং 995 এর মধ্যে একটি তারিখের 95.4% সম্ভাবনা দেখায়। যাইহোক, অন্য একটি পাণ্ডুলিপি (যা তাশখন্দের "মুসলমানদের দ্বীনী প্রশাসনে" রক্ষিত) থেকে একটি ফলিও 595 থেকে 855 খ্রিস্টাব্দের মধ্যে ছিল যার 95% সম্ভাবনা ছিল।
কুরআনের অনুলিপিটি ঐতিহ্যগতভাবে তেসরা খলিফা উছমান কর্তৃক পরিচালিত একটি দল হিসেবে বিবেচিত হয়; যাইহোক, এই বৈশিষ্ট্য সওয়াল করা হয়েছে। ইসলামী ঐতিহ্য অনুসারে, ৬৫১ সালে, নবী মুহাম্মদ ওফাতের ১৯ বছর বাদে, উছমান একটি মজলিসকে কুরআনের পাঠ্যের একটি আদর্শ অনুলিপি তৈরি করার জন্য নিয়োগ করেছিলেন (কোরানের উৎপত্তি এবং বিকাশ দেখুন)। এই প্রামাণিক কুরআনগুলির মধ্যে পাঁচটি সেই জমানার প্রধান মুসলিম শহরগুলিতে পাঠানো হয়েছিল, এবং উছমান একটি মদিনায় খোদ এস্তেমালের জন্য রেখেছিলেন, যদিও সমরকন্দের মুসহাফ সম্ভবত সেই কপিগুলির মধ্যে একটি নয়। তুরস্কের তোপকাপি মহলে হেফাজৎ করা একমাত্র অন্য একটি অনুলিপি বলে মনে করা হয়েছিল, কিন্তু গবেষণায় দেখা গেছে যে তোপকাপি পাণ্ডুলিপিটিও সপ্তম শতাব্দীর নয়, বরং বহু বাদে।
উছমানের স্থলাভিষিক্ত হন আলী, যিনি উছমানী মুসহাফকে কূফায় নিয়ে গিয়েছিলেন। তাদের একজনের মতে, তৈমূর লং যখন এলাকাটি ধ্বংস করে দেন, তখন তিনি কুরআনকে তার রাজধানী সমরকন্দে নিয়ে যান। অন্য মতে, একজন তুর্কিস্তানি সূফী সাধক খাজা আহরার রূমের শাসককে সুস্থ করার বাদে উপহার হিসেবে মুসহাফটি সমরকন্দে নিয়ে আসেন।
মুসহাফটি ১৮৬৯ সাল পর্যন্ত চার শতাব্দী ধরে সমরখন্দের খাজা আহরার মসজিদে ছিল, যখন রুশ জেনারেল আব্রামভ মসজিদের ইমামদের কাছ থেকে এটি কিনেছিলেন এবং তুর্কিস্তানের গভর্নর-জেনারেল কনস্ট্যান্টিন ভন কাউফম্যানকে দিয়েছিলেন, যিনি এটিকে পাঠান শাহ শামঊনবার্গে বাদশাহী কুতুবখানায় (বর্তমানে রুশ জাতীয় কুতুবখানা )। এটি প্রাচ্যবিদদের দৃষ্টি আকর্ষণ করেছিল এবং অবশেষে ১৯০৫ সালে শাহ শামঊনবার্গে একটি প্রতিকৃতি সংস্করণ প্রকাশিত হয়েছিল। ৫০ কপি শীঘ্রই বিরল হয়ে ওঠে। পাণ্ডুলিপিটির পহেলা পুঙ্খানুপুঙ্খ বর্ণনা এবং তারিখটি ১৮৯১ সালে রুশ প্রাচ্যবিদ শেবুনিন দ্বারা পরিচালিত হয়েছিল।
অক্টোবর ইনকিলাবের বাদে, ভ্লাদিমির লেনিন রুশ মুসলমানদের প্রতি শুভেচ্ছা জানিয়ে বাশকোরতোস্তানের উফা শহরে আম​-জনতাকে মুসহাফ প্রদান করেন। তুর্কিস্তান এএসএসআর- এর জনগণের বারবার আবেদনের বাদে, ১৯২৪ সালে মুসহাফকে তুর্কিস্তানের তাশখন্দে ফেরত দেওয়া হয়েছিল, যেখানে এটি রয়ে গেছে।
চর্মের পাণ্ডুলিপি এখন তেলিয়াশায়াখ মসজিদের কুতুবখানায় অনুষ্ঠিত হয়, তাশখন্দের কদীম "হস্ত ইমাম" মহল্লায়, দশম শতকের আলিম কাপ্পল শাশীর কবরের পাশে
মার্কিন যুক্তরাষ্ট্রের নওইয়র্ক শহরের মহানাগরিক শিল্প জাদুঘরে সূরা আল-আম্বিয়ার একটি পাতা সম্বলিত একটি ফোলিও রাখা হয়েছে।
পাণ্ডুলিপিটি অসম্পূর্ণ: এটি দ্বিতীয় সূরার সপ্তম আয়াতের মাঝামাঝি থেকে শুরু হয় এবং সূরা ৪৩:১০ এ শেষ হয়। পাণ্ডুলিপিটির পাতায় আট থেকে বারো লাইনের মধ্যে রয়েছে এবং এটির প্রাচীনত্ব দেখায়, পাঠ্যটি স্বরবিহীন ।
বিভেদ

বিভেদ হল মানুষের মধ্যে বিভাজন, সাধারণত সংগঠন, আন্দোলন বা ধর্মীয় সম্প্রদায়ের অন্তর্গত। শব্দটি প্রায়শই বিভক্তিতে প্রয়োগ করা হয় যা আগে একক ধর্মীয় সংস্থা ছিল, যেমন পূর্ব-পশ্চিম বিভেদ বা পশ্চিমী ক্যাথলিক গির্জার বিভেদ। এটি অ-ধর্মীয় সংগঠন বা আন্দোলনের মধ্যে বিভক্তি বা আরও বিস্তৃতভাবে, দুই বা ততোধিক লোকের মধ্যে বিচ্ছেদের জন্যও এস্তেমাল করা হয়, তা ভাই, দোস্ত, প্রেমিক, ইত্যাদি হতে পারে।
বিভেদ প​য়দাকারী একজন ব্যক্তি যিনি সংগঠনে বিভেদ প​য়দা করেন বা উস্কে দেন বা যিনি বিচ্ছিন্নতাবাদী দলের সদস্য। বিশেষণ হিসাবে বিভেদ প​য়দাকারী মানে বিভেদ বা বিভেদ, বা সেই ধারণা, নীতি ইত্যাদির সাথে সম্পর্কিত যা বিভেদের দিকে নিয়ে যায় বা প্রচার করে বলে মনে করা হয়।
ধর্মে, বিভক্তির অভিযোগকে বেদাতের থেকে আলাদা করা হয়, যেহেতু বিভেদের অপরাধটি ঈমান বা আকীদার তফাৎ নয় বরং প্রচার, বা বিভাজনের হাল, বিশেষ করে বিভিন্ন যাজকীয় এখতিয়ার এবং কর্তৃত্ব সহ গোষ্ঠীগুলির মধ্যে। যাইহোক, বিভেদগুলি প্রায়শই বেদাতের পারস্পরিক অভিযোগ এবং মহান ধর্মত্যাগের সাথে জড়িত থাকে। রোমান ক্যাথলিক শিক্ষায়, প্রতিটি বেদাত একটি বিভেদ, যদিও কিছু বিভেদ থাকতে পারে বেদাতের যোগ করা অপরাধ থেকে মুক্ত। লিবারেল প্রোটেস্ট্যান্টবাদ, যদিও, প্রায়ই বিভেদবাদের চেয়ে বেদাত পছন্দ করে। প্রেসবিটারিয়ান পণ্ডিত জেমস আই ম্যাককর্ড (ভার্জিনিয়ার এপিস্কোপ্যালিয়ান বিশপ পিটার লি দ্বারা অনুমোদনের সাথে উদ্ধৃত) তাদের মধ্যে তফাৎ তৈরি করেছিলেন, শিক্ষা দিয়েছিলেন: "যদি আপনাকে অবশ্যই বেদাত (হেরেসি) এবং বিভেদের মধ্যে পছন্দ করতে হবে তবে সর্বদা বেদাত বেছে নিন। বিভক্তি হিসাবে, আপনি খ্রীষ্টের শরীর ছিঁড়ে এবং বিভক্ত করেছেন। প্রতিবার বেদাত বেছে নিন।" ("বেদাত (হেরেসি) বেছে নিন" শ্লেষ; "হেরেসি" প্রাচীন ইঊনানী ভাষার "ইচ্চা" শব্দের একটি ল্যাটিনাইজেশন। )
এই প্রসঙ্গে বিভেদ শব্দটি ইংরেজি "স্কিজ়ম" শব্দটির মত। স্কিজ়ম ইঊনানী ভাষার σχίσμα থেকে আসে, যার মানে "চিড়, বিভাগ"।
লোকি প্যাটারা

লোকি প্যাটারা (ইংরেজি: Loki Patera; ) হল বৃহস্পতির প্রাকৃতিক উপগ্রহ আইয়োর বৃহত্তম আগ্নেয় অবনমিত ভূমি। এটির ব্যাস। এটি গড়ে উঠেছে একটি সক্রিয় লাভা হ্রদ সহ একটি সময়ের সঙ্গে সঙ্গে বিপর্যস্ত হওয়া ভূত্বক নিয়ে। সক্রিয়তার যে মাত্রা লোকি প্যাটারায় দেখা যায় তা পৃথিবীতে একটি অতিদ্রুত সম্প্রসারণসীল মধ্য-মহাসাগরীয় শৈলশিরার অনুরূপ। "ভয়েজার ১"-এর ইনফ্রারেড ইন্টারফেরোমিটার স্পেকট্রোমিটার অ্যান্ড রেডিওমিটার (আইআরআইএস) যন্ত্রে লোকি প্যাটারায় তাপ নিঃসরণের যে পরিমাণ ধৃত হয়েছে তা সালফার অগ্ন্যুৎপাতের সঙ্গে সঙ্গতিপূর্ণ।
আইয়োতে লোকি প্যাটারার মতো লাভা হ্রদগুলি বিচ্যূত লাভা দ্বারা পরিপূর্ণ এবং একটি পাতলা কঠিনীভূত ভূত্বকের দ্বারা আবরিত অবনমিত ভূমি। এই লাভা হ্রদগুলি প্রত্যক্ষভাবে তলদেশের ম্যাগমা সঞ্চয়ের সঙ্গে সংযুক্ত। আইয়োর একাধিক লাভা হ্রদে তাপ নিঃসরণ পর্যবেক্ষণের ফলে লোকি প্যাটারার সীমানা বরাবর চকচকে গলিত পাথরের অস্তিত্বের কথা জানান দিয়েছে। এই পাথরের কারণ হল প্যাটারার প্রান্তভাগ বরাবর হ্রদের ভূত্বকের ভাঙন। কঠিনীভূত লাভা তলদেশে তখনও গলনশীল লাভার তুলনায় ঘনতর বলে সময়ের সঙ্গে সঙ্গে এই ভূত্বকটি নিমজ্জিত হয়ে নতুন উত্তপ্ত গলিত পাথরকে প্রকাশ করতে পারে। লোকি প্যাটারার মতো ক্ষেত্রগুলিতে এটি পর্বে পর্বে ঘটতে পারে। বিপর্যয়ের কোনও এক পর্বে লোকি যখন ভূত্বক সুস্থির তখনকার তুলনায় দশ গুণ বেশি তাপ নিঃসরণ করতে পারে। একটি অগ্ন্যুৎপাতের সময় নিমজ্জনশীল ভূত্বক প্যাটারা জুড়ে দৈনিক হারে ছড়িয়ে পড়তে পারে, যতক্ষণ না হ্রদের ভূত্বক পুনরুত্থিত হয়। আরেকটি অগ্ন্যুৎপাতের ঘটনা ঘটে যখন নতুন ভূত্বক গলিত লাভার উপর প্লবমান না থাকার মতো করে শীতল ও পুরু হয়ে পড়ে।
২০১৫ সালের ৮ মার্চ বৃহস্পতির দুই প্রাকৃতিক উপগ্রহ আইয়ো ও ইউরোপার মধ্যে এক বিরল কাক্ষিক পংক্তিবিন্যাসের ঘটনা ঘটে। এই ঘটনার ফলে গবেষকেরা লোকি প্যাটারা থেকে উদ্গত তাপ পৃথকভাবে চিহ্নিত করার সুযোগ পান। তাঁরা এই কাজে সক্ষম হয়েছিলেন কারণ ইউরোপার পৃষ্ঠভাগ জলীয় বরফ দ্বারা আবরিত বলে অবলোহিত তরঙ্গদৈর্ঘ্যে অল্প পরিমাণ সূর্যালোকই প্রতিফলিত হয়েছিল। বিজ্ঞানীরা নির্ধারণ করতে সক্ষম হন যে, পুনরায় পৃষ্ঠভাগে উত্থিত লাভার দু’টি তরঙ্গের অস্তিত্ব রয়েছে, যার মাধ্যমে প্রতি ৪০০-৬০০ দিনে লোকি প্যাটারার উজ্জ্বলতার পরিবর্তনের বিষয়টি ব্যাখ্যা করা যায়। ছবিগুলির সাহায্যে গবেষকেরা আবিষ্কার করেন যে দক্ষিণপূর্ব অ্যারিজোনার লার্জ বায়নোকুলার টেলিস্কোপ মানমন্দিরের সাহায্যে বিষয়টি পূর্বেই ধরা গিয়েছিল। এই পর্যবেক্ষণের ফলে প্রমাণিত হয় যে লোকির দু’টি অর্ধাংশে ম্যাগমা সরবরাহের মধ্যে পার্থক্য রয়েছে।
লোকি প্যাটারার স্থানাঙ্ক । এটির নামকরণ করা হয়েছে নর্স দেবতা লোকির নামানুসারে। লোকি প্যাটারার উত্তরে আমাতেরাসু প্যাটারা ও উত্তরপশ্চিমে মানুয়া প্যাটারা অবস্থিত।
মীর্জা বাকী

মীর্জা বাকী ( ) যিনি মির্জা বাকী বেগ নামেও পরিচিত, ছিলেন সপ্তদশ শতকের মোগল সাম্রাজ্যের সামরিক জেনারেল। তিনি ফুলডুবি (ফরিদপুরের নিকটে) ও ভুলুয়া (নোয়াখালী) "থানাদার" হিসেবে দায়িত্ব পালন করেন। 
কাসিম খাঁন চিশতীর নির্দেশে, মীর্জা বাকী আবদুন নবীর নেতৃত্বে কাটঘর অভিযান ও বিজয়ে যোগ দেন। 
মীর্জা বাকী ছিলেন ইব্রাহিম খাঁন ফতেহ-জঙ্গের বখশী। খাঁন যখন খবর পান যে বর্মীরা আরাকান আক্রমণ করেছে, তখন তিনি মীর্জা বাকীকে তাদের পাশে নদী পাহারা দেওয়ার নির্দেশ দেন। মীর্জা বাকীকে এটি করার জন্য ৬০০ সশস্ত্র সৈন্য এবং বেশ কয়েকটি নৌকার নেতৃত্ব দেওয়া হয়েছিল। সন্ধ্যার বাদে ৪৫ মিনিটের মধ্যে মীর্জা বাকী তার বহর নিয়ে জাহাঙ্গীরনগরের (ঢাকা) উদ্দেশে রওনা দেন এবং মধ্যরাতের কিছু বাদে পৌঁছান। অন্য জেনারেলরা ভোরবেলা মীর্জা বাকীর সাথ পায়। 
ইব্রাহিম খাঁন বাদে মীর্জা বাকী এবং রাজা রঘুনাথকে ১০০টি নৌকা নিয়ে খাঁনপুর নদীর কাছে গোয়ালপাড়ার কেল্লায় পাঠান যাতে সরহাদ খান এবং শেখ কামালের অবশিষ্ট সৈন্যদের নিরাপদে হেফাজৎ করা যায়। মীর্জা নাথানকে তাদের সাথে যোগ দিতে রাজী করার পর, মীর্জা বাকী এবং তার সঙ্গীরা হাজো অভিযানে রওনা হন যেখানে তারা কুলিজ খাঁনের সাথে দীদার করেন। যাইহোক, নাথান পরে আবারও শেখ কামালের সাথে তর্কে জড়িয়ে পড়েন এবং তাই মীর্জা বাকী এবং রঘুনাথ ভবচনের পরিকল্পিত বন্দিত্বে অংশ না নিয়ে জাহাঙ্গীরনগর ফিরে আসেন। 
যখন ইব্রাহিম খাঁনের আকবরনগর (রাজমহল) সফর শুরূ হ​য়, তিনি মীর্জা বাকীর নেতৃত্বে ১০০০ সশস্ত্র মোগল সৈন্যদের সঙ্গে ফুলডুবির থানাদার নিযুক্ত করেন। এ সময় ইব্রাহিম খাঁন মারা যান এবং তার কিছু সৈন্যকে ফুলডুবিতে মীর্জা বাকীর কাছে পাঠানো হয়। 
১৬২৪ সালে শাহজাদা খুররম (আগামীর শাহ জাহান) জাহাঙ্গীরনগরে আগমন করলে তিনি মীর্জা বাকীকে ভুলুয়ার থানাদার নিযুক্ত করেন এবং তাকে ৫০০ সৈন্য ও ৪০০ ঘোড়ার মনসবদার করেন। ১৬২৫ সালে, মগ রাজা সীরি সুধম্ম ভুলুয়ায় মীর্জা বাকীকে পরাজিত করেন এবং প্রচুর [[ নিয়ে আরাকানে ফিরে আসেন। 
খাঁনপুর নদীর কাছে সদ্য বিজিত [[গোয়ালপাড়া জেলা|গোয়ালপাড়ার]] কেল্লায়, মীর্জা বাকী এবং রাজা রঘুনাথকে [[ইবরাহিম খান ফতেহ জঙ্গ|ইব্রাহিম]] [[ইবরাহিম খান ফতেহ জঙ্গ|খাঁ]]ন [[ইবরাহিম খান ফতেহ জঙ্গ|ফতেহ-জঙ্গ]] নির্দেশ দিয়েছিলেন যে তারা মীর্জা নাথানকে জানাবেন যে সে শেখ কামাল এবং সরহাদ খাঁনের আদেশ অনুসরণ করবে। যখন তারা একটি মজলিসে একে অপরের সাথে মিলিত হয়েছিল, নাথান মীর্জা বাকীর খুব মেহমানপরায়ণ ছিলেন। তারা বাদে একটি ব্যক্তিগত কোঠায় যায় যেখানে মীর্জা বাকী নাথানকে তাকে কী করতে হবে তা জানিয়েছিল। নাথান যাকে অধীনতা হিসেবে দেখেছিলে তাতে প্রচণ্ডভাবে ক্ষুব্ধ হয়েছিলে এবং বাংলায় বেশুমার [[বারো ভূঁইয়া|বারো-ভুঁইয়াদের]] পরাজয়ের বিষয়ে তার প্রচেষ্টার জন্য গর্ব করেছিলে। জবাবে, মীর্জা বাকী তার প্রচেষ্টাকে উপহাস করেছেন এবং [[গোয়ালপাড়া জেলা|গোয়ালপাড়া]] বিদ্রোহীদের "জেলেদের দল" বলে উল্লেখ করেছেন। 
[[বিষয়শ্রেণী:১৭শ শতাব্দীর ভারতীয় রাজনীতিবিদ]]
[[বিষয়শ্রেণী:১৭শ শতাব্দীর ভারতীয় মুসলিম]]
[[বিষয়শ্রেণী:মুঘল সেনাপতি]]
[[বিষয়শ্রেণী:নোয়াখালীর শাসক]]
সুলতান উস-সলাতীন

সুলতান উস-সলাতীন () আরবী ভাষার একটি খেতাব। এই খেতাবের এস্তেমাল হয়েছিল দিল্লি সালতানাতে, শাহী বাঙ্গালায় ও উছমানী খেলাফতে।
আরবী উত্সের অন্যান্য প্রশংসনীয় খেতাবগুলির মতোই, যেমন " রাজাদের রাজা ", সুলতান উস-সলাতীন সর্বজনীন বৈধ সার্বভৌমত্ব সহ সাম্রাজ্যিক পদমর্যাদার দাবি প্রকাশ করতে পারে। যদিও একজন সম্রাটের ধারণা এবং খেতাবটি মূলত ইসলামী ঐতিহ্যের জন্য বিজাতীয়, উছমানী শাহী খান্দান তার সরকারী পূর্ণ শৈলীতে খেতাব নিযুক্ত করেছিল, সম্ভবত তার আঞ্চলিক ব্যাপ্তি এবং বিশাল দৈর্ঘ্যের কারণে এস্তেমালের জন্য সর্বোত্তম দাবি ছিল। . উছমানীরাও তাদের নিজস্ব বাদশাহদের জন্য ঐতিহ্যবাহী বাইজেন্টাইন সাম্রাজ্যিক উপাধি "কয়সর" গ্রহণ করেছিল।
দিল্লি সালতানাতের সুলতানরা এই খেতাবটি এস্তেমাল করে উত্তর ভারতে তাদের শাসনকে বোঝাতে কারণ শত শত ভারতীয় রাজা তাদের আধিপত্যের অধীনে শাসন করেছিলেন। কিন্তু তারাও নিজেদেরকে খলিফার নীচে মনে করত, যদিও তারা আজাদ ছিল। একইভাবে শাহী বাঙ্গালার সুলতানরাও এই খেতাব এস্তেমাল করতেন।
ঈরানের শাহেনশাহও কিছুটা কম বৈধতা সহ "সুলতান উস-সলাতীন" বলে দাবি করেছিলে। এই দাবিগুলি সুন্নি ও শিয়াদের মধ্যে দ্বন্দ্বের সাথে জড়িত ছিল।
মাআরিফুল কুরআন (কান্ধলভি)

মাআরিফুল কুরআন () মুহাম্মদ ইদ্রিস কান্ধলভির রচিত একটি উর্দু তাফসীর গ্রন্থ। একই নামে মুহাম্মদ শফি উসমানির একটি তাফসীর গ্রন্থ রয়েছে, যদিও উভয়ের বৈশিষ্ট্য এবং ব্যাখ্যার পদ্ধতি ভিন্ন। কান্ধলভি তার পীর আশরাফ আলী থানভীর রচিত "বয়ানুল কুরআন" থেকে অনুপ্রাণিত হয়ে এবং "বয়ানুল কুরআনের" ধারা ও বর্ণনাভঙ্গি বজায় রেখে গ্রন্থটি রচনা শুরু করেন। তবে তিনি পূর্ণাঙ্গ রচনা করতে পারেন নি। তার মৃত্যুর পর তার ছাত্র মুহাম্মদ মালিক কান্ধলভি বাকি অংশের কাজ সমাপ্ত করে গ্রন্থটি ৮ খণ্ডে প্রকাশ করেন। এটি পূর্বসূরি মুফাসিরগণের জ্ঞান ও প্রজ্ঞার একটি সার-নির্যাস। এতে শাহ আব্দুল কাদির দেহলভীর "কুরআনের" ব্যবহারিক অনুবাদ এবং শাহ রফিউদ্দিনের শব্দানুবাদ উভয়টিকে সমন্বিত করা হয়েছে।
কান্ধলভি ১৯৬২ সালে গ্রন্থটি রচনার কাজ শুরু করেন। ১৯৭৪ সালে তার মৃত্যুর পূর্ব পর্যন্ত সূরা আল-ফাতিহা থেকে সূরা আস-ছাফফাত পর্যন্ত রচনা করতে পেরেছিলেন। তার মৃত্যুর পর তার ছাত্র মুহাম্মদ মালিক কান্ধলভি একই রচনাশৈলী অনুসরণ করে বাকি কাজ সমাপ্ত করেন। এতে রয়েছে কুরআনের ভাব ও মর্মের ব্যাখ্যা-বিশ্লেষণ ও আয়াতসমূহের পারস্পরিক সম্বন্ধ বর্ণনার পাশাপাশি প্রয়োজন অনুপাতে বিষয়-সংশ্লিষ্ট বিশুদ্ধ হাদিস, সাহাবা ও তাবেয়ীগণের তাফসীর বিষয়ক অভিমত, আয়াত-সংশ্লিষ্ট গূঢ় তত্ত্ব, জ্ঞানমূলক সূক্ষ্ম বিষয়াবলী, জটিল বিষয়সমূহের গবেষণালব্ধ ফলাফল, ধর্মবিরোধী ও ভ্রান্ত দলসমূহের মতবাদ ও আপত্তি খণ্ডন এবং তাদের সংশয় ও সন্দেহের দলিলসমৃদ্ধ জবাব। আল্লাহ কালামের বড়ত্ব-মহিমা ও অলৌকিকত্বের কিছু উদাহরণও তাফসীরটিতে রয়েছে। তিনি একদিকে যেমন ইবনে কাসির, ইমাম কুরতুবী, ইমাম ফখরুদ্দীন রাযী এবং সায়্যিদ মাহমূদ আলূসীর তাফসীর বিষয়ক অভিমত উদ্ধৃত করেছেন, তেমনি অন্যদিকে মহিউদ্দীন ইবনুল আরাবী, হাসান বসরী এবং জালালুদ্দিন রুমীর আধ্যাত্মিক ও মারিফত বিষয়ক বক্তব্যও উদ্ধৃত করেছেন। তিনি আয়াতের তাফসীরে ইমামগণের মতামত উল্লেখ করার পর বিশুদ্ধতম ও প্রাধান্যপ্রাপ্ত মতটিকে বিশেষভাবে উল্লেখ করেছেন। উৎসগ্রন্থ হিসাবে সবচেয়ে বেশি নির্ভর করেছেন আলূসীর "রুহুল মাআনী", ইমাম রাযীর "তাফসীরে কাবীর" এবং ইবনে কাসীরের "তাফসীরুল কুরআনিল আজীমের" উপর। এ তাফসীর গ্রন্থটি বাংলা ভাষাভাষী পাঠকদের জন্য অনুবাদ করেছেন মুঃ অছিউর রহমান।
হিরো (২০২২-এর চলচ্চিত্র)

হিরো হলো ২০২২ সালে মুক্তিপ্রাপ্ত ভারতীয় তেলুগু ভাষার মারপিট এবং রোমাঞ্চকরধর্মী একটি চলচ্চিত্র। এটি রচনা এবং পরিচালনা করেছেন শ্রীরাম অদিত্য। এটি প্রযোজনা করেছেন আমারা রাজা মিডিয়া অ্যান্ড এন্টারটেইনমেন্ট। চলচ্চিত্রটির মুখ্য ভূমিকায় অভিনয় করেছেন অশোক গল্লা এবং নিধি আগরওয়াল। এছাড়াও সমর্থন চরিত্রে অভিনয় করেছেন জগপথি বাবু, নরেশ, ভেন্নেলা কিশোর, ব্রাহ্মণী, এবং সত্য। চলচ্চিত্রটির সংগীত রচনা এবং তাতে সুর দিয়েছেন ঘিব্রান।
২০১৯ সালের নভেম্বর মাসে চলচ্চিত্রটির নির্মাণ শুরু হয়। কভিড-১৯ মহামারীর কারণে বিলম্বিত হওয়ার পর, চলচ্চিত্রটি ২০২২ সালের ১৫ জানুয়ারিতে প্রেক্ষাগৃহে মুক্তি পায়।
খিলাড়ি (২০২২-এর চলচ্চিত্র)

খিলাড়ি হল রমেশ বর্মার পরিচালিত ২০২২ সালে মুক্তিপ্রাপ্ত ভারতীয় তেলুগু ভাষার অপরাধ এবং মারপিটধর্মী চলচ্চিত্র। চলচ্চিত্রটির প্রযোজনা করেন সত্যনারায়ণ কোনেরু। এতে অভিনয়ে করেন রবি তেজা, অর্জুন সারজা, উন্নি মুকুন্দন, মীনাক্ষী চৌধুরী এবং ডিম্পল হায়াথি। প্রথমে ২০২১ সালের ২৮ মে তারিখকে চলচ্চিত্রটির মুক্তির তারিখ ঠিক করা হয়। পরে কোভিড-১৯ মহামারীর কারণে চলচ্চিত্রটির মুক্তির তারিখ মুলতুবি করা হয়। চলচ্চিত্রটির সাউন্ডট্র্যাক ও স্কোর করেন দেবী শ্রী প্রসাদ।
চলচ্চিত্রটি ১১ ফেব্রুয়ারি ২০২২ সালে মুক্তি পায়।
রবি তেজা চলচ্চিত্রটিতে দ্বৈত ভূমিকায় অভিনয় করবেন বলে জানানো হয়। ডিম্পল হায়াথি এবং মীনাক্ষী চৌধুরী চলচ্চিত্রটিতে প্রধান ভূমিকায় থাকেন। ২০২০ সালের নভেম্বর মাসে চলচ্চিত্রটির প্রথম চিত্রগ্রহণ শুরু হয়। ২০২১ সালের এপ্রিল-মে মাসের দিন গুলিতে ইতালিতে মারপিটের দৃশ্য গুলি ধারণ করা হয়। করোনা ভাইরাস মহামারীর জন্য ২০২১ সালের জুন মাসে চলচ্চিত্রটির বাকি কাজ করা হয়।
২০২১ সালের ডিসেম্বরে অর্জুন সারজা নির্মাণে যোগ দেন। জানা যায় যে উন্নি মুকুন্দনকে ২০২১ সালের জানুয়ারিতে একটি গুরুত্বপূর্ণ চরিত্র দেওয়া হয়েছিল। চলচ্চিত্রটির সঙ্গীত রচনা করেন দেবী শ্রী প্রসাদ।
প্রথমে ছবিটির মুক্তির দিন ধার্য করা হয় ২০২১ সালের ২৮ মে তারিখকে। ভারতে কোভিড-১৯ মহামারীর কারণে ছবিটির মুক্তি দিন স্থগিত করা হয়। নির্মাতারা অবশ্য ঘোষণা করেন যে, চলচ্চিত্রটি শুধুমাত্র প্রেক্ষাগৃহে মুক্তি পাবে। চলচ্চিত্রটি ২০২২ সালের ১১ ফেব্রুয়ারি মুক্তি পায়। একই দিনে ডাবকৃত হিন্দি সংস্করণও মুক্তি পায়।
২০২১ সালের জুন মাসের শুরুতে বলিউড অভিনেতা সালমান খান চলচ্চিত্রটির হিন্দি সংস্করণ নির্মাণের অধিকার কিনেন।
রাজেশ বিনায়করাও ক্ষীরসাগর

রাজেশ বিনায়করাও ক্ষীরসাগর () মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি মহারাষ্ট্র রাজ্য পরিকল্পনা কমিশনের নির্বাহী সভাপতি। তিনি মহারাষ্ট্র বিধানসভায় কোলহাপুর উত্তর (বিধানসভা কেন্দ্র) আসনের প্রতিনিধিত্ব করেন। তিনি ২০০৯ এবং ২০১৪ সালের জন্য মহারাষ্ট্র বিধানসভায় ২ মেয়াদে নির্বাচিত হয়েছেন
ভাউসাহেব মালহারে কাম্বলে

ভাউসাহেব কাম্বলে হলেন মহারাষ্ট্রের একজন ভারতীয় রাজনীতিবিদ। তিনি শিবসেনার সদস্য। তিনি শ্রীরামপুর কেন্দ্র থেকে মহারাষ্ট্র বিধানসভার দুই মেয়াদের সদস্য।
ভারতশেট গোগাওয়ালে

ভারতশেট গোগাওয়ালে মহারাষ্ট্রের রায়গড় জেলার একজন শিবসেনা রাজনীতিবিদ। তিনি শিবসেনার সদস্য হিসাবে ভারতের মহারাষ্ট্রের কোঙ্কনের মহাদ বিধানসভা কেন্দ্র থেকে বর্তমান বিধানসভার সদস্য। তিনি ২০০৯, ২০১৪ এবং ২০১৯ সালের জন্য মহারাষ্ট্র বিধানসভায় টানা তিনবার নির্বাচিত হয়েছেন।
রাজীবদাদা দেশমুখ

রাজীবদাদা দেশমুখ একজন ভারতীয় রাজনীতিবিদ। তিনি জাতীয়তাবাদী কংগ্রেস পার্টির সদস্য এবং অনিলদাদা দেশমুখের পুত্র। তিনি চালিসগাঁও আসন থেকে মহারাষ্ট্র বিধানসভার সদস্য ছিলেন।
জ্ঞানরাজ চৌগুলে

জ্ঞানরাজ চৌগুলে ওসমানাবাদ জেলার একজন শিবসেনা রাজনীতিবিদ। তিনি ওসমানাবাদ জেলার উমরগা বিধানসভা কেন্দ্র থেকে শিবসেনার সদস্য হিসাবে বিধানসভা সদস্য নির্বাচিত হয়েছেন। তিনি ২০০৯, ২০১৪ এবং ২০১৯ সালের জন্য মহারাষ্ট্র বিধানসভায় পরপর ৩ বার নির্বাচিত হয়েছেন।
সদানন্দ চ্যাভান

সদানন্দ চ্যাভান ভারতের মহারাষ্ট্রের রত্নগিরি জেলার একজন স্বতন্ত্র রাজনীতিবিদ। তিনি কোঙ্কনের চিপলুন বিধানসভা কেন্দ্র থেকে স্বতন্ত্র প্রার্থী হিসাবে মহারাষ্ট্র আইনসভার বর্তমান সদস্য। তিনি ২০০৯ ও ২০১৪ মহারাষ্ট্র বিধানসভার নির্বাচিত সদস্য।
মধুকররাও চ্যাভান

মধুকররাও চ্যাভান মহারাষ্ট্র রাজ্যের একজন ভারতীয় রাজনীতিবিদ। তিনি বর্তমানে মহারাষ্ট্র বিধানসভায় তার ৫ম মেয়াদে দায়িত্ব পালন করছেন। তিনি মহারাষ্ট্র সরকারের পশুপালন, দুগ্ধশিল্প, মৎস্য বিভাগের ক্যাবিনেট মন্ত্রী ছিলেন। এই ভারতীয় জাতীয় কংগ্রেস নেতা ২০১৪ রাজ্যের সাধারণ নির্বাচনে ওসমানাবাদ জেলার তুলজাপুর বিধানসভা কেন্দ্র থেকে নির্বাচিত বিধায়ক।
অনিল সুখদেবরাও বন্দে

অনিল সুখদেবরাও বন্দে ১৩তম মহারাষ্ট্র বিধানসভার সদস্য। তিনি মোর্শি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্গত। বন্দের বিজয় তার অমরাবতি জেলার মধ্যে সবচেয়ে বড় ব্যবধানে হয়েছিল। 
বন্দে হলেন বর্তমান বিধায়ক, তিনি ২০০৯ থেকে ২০১৪ সালে স্বতন্ত্র বিধায়ক ছিলেন।
মেজর (চলচ্চিত্র)

মেজর হল ভারতীয় তেলুগু ভাষার জীবনীমূলক অ্যাকশন চলচ্চিত্র। এটি পরিচালনা করেছে শশী কিরণ টিক্কা এবং প্রযোজনা করেছে সনি পিকচার্স ইন্ডিয়া, জি মহেশ বাবু এন্টারটেইনমেন্ট এবং এ+এস মুভিজ। চলচ্চিত্রটি একই সাথে তেলুগু এবং হিন্দি ভাষায় শ্যুট করা হয় এবং মালায়ালম ভাষায় ডাব করা হয়। চলচ্চিত্রটি ২০০৮ সালের মুম্বই জঙ্গি হামলায় শহীদ মেজর সন্দীপ উন্নীকৃষ্ণনের জীবনের উপর ভিত্তি করে তৈরি করা হয়। চলচ্চিত্রটিতে মেজর সন্দীপ উন্নীকৃষ্ণনের ভূমিকায় অভিনয় করেছে আদিভি শেষ।
২৭ মে ২০২২-এ চলচ্চিত্রটি পেক্ষাগৃহে মুক্তির পাওয়ার কথা রয়েছে।
এই চলচ্চিত্রটি সত্য ঘটনার উপর অনুপ্রাণিত। ২০০৮ সালে মুম্বাইয়ের তাজমহল প্যালেস হোটেলে সন্ত্রাসবাদীর আক্রমণে মেজর সন্দীপ উন্নীকৃষ্ণন হোটেলের ভেতরে থাকা লোকেদের কীভাবে বাঁচিয়েছিলেন এবং শহিদ হয়েছিলেন এটাই এই চলচ্চিত্রটির কাহিনী।
২০১৯ সালের ফেব্রুয়ারিতে ঘোষণা করা হয় যে মেজর চলচ্চিত্রটিতে মেজর সন্দীপ উন্নীকৃষ্ণনের ভূমিকায় অভিনয় করবে আদিভি সেশ। চলচ্চিত্রটিকে প্রযোজনা করছে মহেশ বাবু এবং জি স্টুডিও, সনি পিকচার্স রিলিজিং ইন্ডিয়া। 
২০২০ সালের ফেব্রুয়ারিতে চলচ্চিত্রটির প্রথম চিত্রগ্রহণ শুরু হয় এবং ২০২০ সালের সেপ্টেম্বরের মধ্যেই, চলচ্চিত্রের ৫০ শতাংশের এরও বেশি শ্যুট করা হয়, এবং পরের শুটিং ২০২০ সালের অক্টোবরে হায়দ্রাবাদে হয়। শোভিতা ধুলিপালা তার অংশের চিত্রগ্রহণ নভেম্বর ২০২০ সালে শেষ করেন।
করোনা ভাইরাস মহামারীর কারণে চলচ্চিত্রটির মুক্তির তারিখ বারবার পিছিয়ে দেওয়ার হয়। এখন চলচ্চিত্রটি ২০২২ সালের ২৭ মে-তে মুক্তি পাবে।
মীরা রেঙ্গে

মীরা কল্যাণরাও রেঙ্গে () মারাঠওয়াড়ার পারভানি জেলার শিবসেনার রাজনীতিবিদ। তিনি পাথরি বিধানসভা কেন্দ্রের প্রতিনিধিত্বকারী ১২তম মহারাষ্ট্র বিধানসভার সদস্য ছিলেন।
গবীত নির্মলা রমেশ

গবীত নির্মলা রমেশ হলেন মহারাষ্ট্রের একজন ভারতীয় রাজনীতিবিদ । তিনি মহারাষ্ট্র বিধানসভার দুই মেয়াদের সদস্য। 
গবীত নির্মলা রমেশ মহারাষ্ট্রের ইগাতপুরি বিধানসভা কেন্দ্র থেকে নির্বাচিত হয়েছেন। 
তিনি ভারতীয় জাতীয় কংগ্রেসের সদস্য।
সুধীর লক্ষ্মণরাও পারওয়ে

সুধীর লক্ষ্মণরাও পারওয়ে ১৩তম মহারাষ্ট্র বিধানসভার সদস্য। তিনি উমরেড বিধানসভা কেন্দ্রের প্রতিনিধিত্ব করেন এবং পঞ্চায়েতি রাজ কমিটির চেয়ারম্যান ছিলেন (রাজ্য মন্ত্রীর মর্যাদা) ছিলেন ও ভারতীয় জনতা পার্টির মহারাষ্ট্র বিধানসভার বিধায়ক (২০১৭-২০১৯) ছিলেন। পারওয়ে ২০০৯ সালে যে আসনটি জিতেছিলেন সেটি ধরে রেখেছিলেন, তিনি তখনও ভারতীয় জনতা পার্টির অন্তর্গত ছিলেন। 
২০১৫ সালের এপ্রিল মাসে, তাকে ২০০৫ সালে একটি প্রাথমিক বিদ্যালয়ের শিক্ষককে চড় মারার জন্য দুই বছরের কারাদণ্ড দেওয়া হয়েছিল। তিনি এই সাজার বিরুদ্ধে আপিল করেছিলেন এবং জামিন পেয়েছিলেন। পারওয়ে তখন করগাও জেলা পরিষদ নির্বাচনী এলাকার একজন সদস্য ছিলেন, সংক্ষুব্ধ শিক্ষক, যিনি ভারপ্রাপ্ত প্রধান শিক্ষকও ছিলেন একজন মহিলা স্কুল কর্মচারীর সাথে দুর্ব্যবহার করেছিলেন বলে অভিযোগ ছিল।
মিরজা আবদুল হাই

মিরজা আবদুল হাই (১ ডিসেম্বর ১৯১৯ – ২৩ সেপ্টেম্বর ১৯৮৪) একজন বাংলাদেশি কথাসাহিত্যিক ও অবসরপ্রাপ্ত সরকারি কর্মকর্তা ছিলেন। ছোটগল্পের জন্য তিনি ১৯৭৭ সালে বাংলা একাডেমি পুরস্কার পান।
মিরজা আবদুল হাই ১ ডিসেম্বর ১৯১৯ সালে তৎকালীন হবিগঞ্জ মহকুমার আবদা গ্রামে জন্মগ্রহণ করেন। পিতা মিরজা আবদুল হেকিম ছিলেন পল্লী চিকিৎসক। তিনি ১৯৩৭ সালে সিলেট সরকারি উচ্চ বিদ্যালয় থেকে ম্যাট্রিকুলেশন এবং মুরারিচাঁদ কলেজ থেকে ১৯৩৯ সালে আইএসসি ও ১৯৪২ সালে বিএসসি পাশ করেন।
মিরজা আবদুল হাই ১৯৪৩ সালে আসাম প্রাদেশিক সরবরাহ বিভাগের ইন্সপেক্টর হিসেবে কর্মজীবন শুরু করেন। ইস্ট পাকিস্তান জুনিয়র সিভিল সার্ভিস পরীক্ষায় উত্তীর্ণ হয়ে তিনি ১৯৫৪ সালে প্রশাসন বিভাগে নিয়োগ পান। ১৯৫৫ সালে ডেপুটি ম্যাজিস্ট্রেট পদে যোগদান করেন। ১৯৬৪ সালে তিনি ইসলামাবাদের কেন্দ্রীয় সচিবালয়ে বাণিজ্য মন্ত্রণালয়ে যোগ দিয়ে ১৯৭২ সাল পর্যন্ত ছিলেন। ঢাকায় বাংলাদেশ ট্রেডিং কর্পোরেশনের ঊর্ধ্বতন নির্বাহী পদে ১৯৭৩ সালে যোগ দিয়ে পদোন্নতি পেয়ে ১৯৭৫ সালে বাণিজ্য মন্ত্রণালয়ের উপসচিব হন এবং ১৯৭৮ সালে অবসরে যান।
মিরজা আবদুল হাই ১৯৪০ সাল থেকে বিভিন্ন পত্রপত্রিকায় ছোটগল্প ও উপন্যাসে লিখতেন। ছোটগল্পের জন্য তিনি ১৯৭৭ সালে বাংলা একাডেমি পুরস্কার পান। তার উল্লেখযোগ্য প্রকাশিত গ্রন্থের মধ্যে রয়েছে:-
বাদামরাও পণ্ডিত

বাদামরাও পণ্ডিত মহারাষ্ট্রের বিড জেলার একজন শিবসেনার নেতা। তিনি মারাঠাওয়াড়ার গেওরাই (বিধানসভা কেন্দ্র) থেকে বিধানসভার সদস্য ছিলেন এবং মহারাষ্ট্রের একজন প্রাক্তন প্রতিমন্ত্রী ছিলেন।
চন্দ্রদীপ নারকে

চন্দ্রদীপ নারকে মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসাবে মহারাষ্ট্রের কোলহাপুরের করভির বিধানসভা কেন্দ্র থেকে প্রাক্তন বিধানসভার সদস্য। তিনি ২০০৯ এবং ২০১৪ সালের জন্য মহারাষ্ট্র বিধানসভায় পরপর ২ বার নির্বাচিত হয়েছেন। আর ২০১৯ সালে পরাজিত হন।
সুজিত মিনচেকর

সুজিত মিনচেকর হলেন একজন ভারতীয় রাজনীতিবিদ, যিনি মহারাষ্ট্রের কোলহাপুর জেলার। তিনি বর্তমানে শিবসেনার সদস্য হিসাবে মহারাষ্ট্রের কোলহাপুরের হাতকানাঙ্গলে বিধানসভা কেন্দ্র থেকে বিধানসভার সদস্য। তিনি ২০০৯ এবং ২০১৪ এর জন্য মহারাষ্ট্র বিধানসভায় পরপর দুই মেয়াদে নির্বাচিত হয়েছেন
রূপেশ লক্ষ্মণ মহাত্রে

রূপেশ লক্ষ্মণ মহাত্রে ১৩তম মহারাষ্ট্র বিধানসভার সদস্য। তিনি শিবসেনার সদস্য হিসাবে ভিওয়ান্ডি পূর্ব বিধানসভা কেন্দ্রের প্রতিনিধিত্ব করেন। তিনি মহারাষ্ট্রের থানে জেলার একজন শিবসেনার রাজনীতিবিদ।
১৮ পেজেস

১৮ পেজেস () ২০২২ সালের একটি ভারতীয় তেলুগু ভাষার প্রণয়ধর্মী হাস্যরসাত্মক নাট্য চলচ্চিত্র। এটি রচনা করেছেন সুকুমার ও পরিচালনা করেছেন পলনাতি সূর্য প্রতাপ। প্রযোজনা করেছে জিএ২ পিকচার্স ও সুকুমার রাইটিংস কোম্পানি। কেন্দ্রীয় চরিত্রে অভিনয় করেছেন নিখিল সিদ্ধার্থ ও অনুপমা পরমেশ্বরন। এটি ২০২২ সালের ২৩শে ডিসেম্বর প্রেক্ষাগৃহে মুক্তি পায়।
চলচ্চিত্রটি দ্য লেক হাউস (২০১৬) থেকে অনুপ্রাণিত।
২০২০ সালের অক্টোবর মাসে হায়দ্রাবাদে চলচ্চিত্রটির প্রথম শুটিং শুরু হয়। চিত্রগ্রহণ ২০২২ সালের ২৩ অক্টোবর শেষ হয়। ছবিটির কিছু দৃশ্যের শুটিং হায়দ্রাবাদ মেট্রোতে করা হয়েছিল ।
প্রথমিকভাবে ২০২২ সালের ১৮ ফেব্রুয়ারি চলচ্চিত্রটির মুক্তির তারিখ নির্ধারণ করা হলেও, এটি একই বছরের ২২শে ডিসেম্বর প্রেক্ষাগৃহে মুক্তি দেওয়া হয়।
চলচ্চিত্রটি ২০২৩ সালে ওটিটি প্লাটফর্ম আহা ও নেটফ্লিক্সে মুক্তি দেওয়া হয়।
সুমাইলা উয়াত্তারা

সুমাইলা উয়াত্তারা (; জন্ম: ৪ জুলাই ১৯৯৫) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব ফাতহ ইউনিয়ন এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১৪–১৫ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি এসওএ-এ যোগদান করেছেন। এসওএ-এ মাত্র এক মৌসুম অতিবাহিত করার পর রাহিমোর সাথে চুক্তি স্বাক্ষর করেছেন। পরবর্তীকালে, তিনি কেপ টাউন স্পার্স, রাহিমো এবং রাজার হয়ে খেলেছেন। ২০২১–২২ মৌসুমে, তিনি রাজা হতে মরক্কী ক্লাব ফাতহ ইউনিয়নে যোগদান করেছেন।
সুমাইলা ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
সুমাইলা উয়াত্তারা ১৯৯৫ সালের ৪ঠা জুলাই তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৯ সালের ৪ঠা সেপ্টেম্বর তারিখে, ২৪ বছর ও ২ মাস বয়সে, ডান পায়ে ফুটবল খেলায় পারদর্শী সুমাইলা লিবিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে সুমাইলা সর্বমোট ১ ম্যাচে অংশগ্রহণ করেছেন।
সুমাইলা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
হেদায়াতুল কুরআন

হেদায়াতুল কুরআন () দারুল উলুম দেওবন্দের সাবেক সদরুল মুদাররিস সাঈদ আহমদ পালনপুরীর লিখিত একটি জনপ্রিয় উর্দু তাফসীর গ্রন্থ। ২০১৬ সালে মাকতাবাতুল হিজাজ থেকে এটি ৮ খণ্ডে প্রকাশিত হয়। এর অর্ধ শতাব্দী পূর্বে দারুল উলুম দেওবন্দের শিক্ষক ওসমান কাশেফ হাশেমি এটি রচনা শুরু করেন। কিন্তু তিনি ৯ পারা পর্যন্ত রচনা করতে পেরেছিলেন। পরবর্তীতে তার অনুরোধে সাঈদ আহমদ পালনপুরী যদিও ১০ম পারা থেকে শুরু করেন কিন্তু তিনি নিজস্ব রচনাশৈলী অনুসরণ করে পূর্ণাঙ্গ তাফসীর রচনা করেন। পালনপুরির কয়েকজন ছাত্র গ্রন্থটির বঙ্গানুবাদ করেন, যা ২০২১ সালে মাকতাবাতুল মদীনা থেকে প্রকাশিত হয়।
তাফসীর গ্রন্থটির বৈশিষ্ট্য:
শিশির শিন্দে

শিশির শিন্দে (জন্ম: ২৪ ফেব্রুয়ারি ১৯৫৪) ভারতের মহারাষ্ট্রের একজন শিবসেনা রাজনীতিবিদ। তিনি ভান্দুপ পশ্চিম কেন্দ্রের প্রতিনিধিত্বকারী মহারাষ্ট্র বিধানসভার সদস্য ছিলেন।
১৯৯১ সালের অক্টোবরে, একটি নির্ধারিত ভারত-পাকিস্তান টেস্ট ক্রিকেট ম্যাচ বন্ধ করার জন্য, শিন্দে, শিবসেনার কয়েকজন দলীয় কর্মী সহ, ওয়াংখেড়ে স্টেডিয়ামের পিচ ভাঙচুর করেছিলেন। খনন এবং ইঞ্জিন তেল ঢালার কারণে পিচ খেলার জন্য অকেজো হয়ে গিয়েছিল এবং সিরিজটি বাতিলের দিকে পরিচালিত হয়েছিল।
ভোটার তালিকা আইন, ২০০৯

ভোটার তালিকা আইন, ২০০৯ বাংলাদেশের ভোটার তালিকা প্রণয়ন সংক্রান্ত প্রচলিত আইনের সংশোধন ও আধুনিকীকরণকল্পে প্রণীত একটি আইন। এটি ২০০৯ সালে প্রণয়ন করা হয়।
ভোটার তালিকা আইনটি প্রণয়নের পূর্বে ভোটার তালিকা অধ্যাদেশ ১৯৮২ (১৯৮২ সালের ৬১ নং অধ্যাদেশ) অনুযায়ী ভোটার তালিকা প্রস্তুত করা হতো। এই অধ্যাদেশের ভিত্তিতে ২০০৬ সালে অনুষ্ঠিত জাতীয় সংসদ নির্বাচনের জন্য ভোটার তালিকা প্রস্তুত করা হয়। এভাবে তৈরিকৃত ভোটার তালিকায় মোট ভোটার সংখ্যা ছিল ৯,০১,৩০,০০০ জন। একইভাবে তৈরি ২০০১ সালের ভোটার তালিকায় মোট ভোটার সংখ্যা ছিল ৭,০৪,৬০,০০০ জন। ভোটার সংখ্যার এই পার্থক্য তৎকালীন জনসংখ্যার সাথে সংগতিপূর্ণ ছিল না। এর ফলে আধুনিক তথ্য প্রযুক্তি ব্যবহার করে ভোটার তালিকা প্রণয়ন ও প্রতিবছর এই তালিকা হালনাগাদ করার প্রয়োজনীয়তা সৃষ্টি হয়। একইসময়ে তালিকায় অন্তর্ভুক্ত ভোটারদের ছবি সংরক্ষণ করার প্রস্তাবও আসে। এই লক্ষ্যে ছবিসহ ভোটার শনাক্তকরণ কার্ড তথা জাতীয় পরিচয়পত্র প্রথা চালু করার প্রয়োজন দেখা দেয়। পরবর্তীতে সরকার এই সম্পর্কিত একটি অধ্যাদেশ (অধ্যাদেশ নং ১৮, ২০০৭) জারী করে। পুনর্গঠিত নির্বাচন কমিশন তথ্য প্রযুক্তি ব্যবহারের মাধ্যমে কম্পিউটারে ধারণকৃত ছবিসহ তথ্যভিত্তিক ভোটার তালিকা প্রণয়নের কাজ শুরু করে। ২০০৮ সালে বাংলাদেশ আওয়ামী লীগের নেতৃত্বাধীন সরকার ক্ষমতা গ্রহণের পর এ অধ্যাদেশটি বাতিল করে জাতীয় সংসদ কর্তৃক অনুমোদিত এ সংক্রান্ত আইন প্রণয়ন করে। পরবর্তীতে বিদ্যমান ভোটার তালিকা আইন সংশোধন ও আধুনিকীকরণের আইন হিসেবে এটিকে আখ্যায়িত করা হয় এবং সর্বসাধারণের অবগতির জন্য ২০০৯ সালের ২৪ জানুয়ারি আইনটি গেজেট আকারে প্রকাশিত হয়।
গেজেট প্রকাশের মাধ্যমে, ২০০৭ সালের ভোটার তালিকা আইন বাতিল করা ছাড়াও ১৯৮২ সালে প্রকাশিত একইরকম একটি অধ্যাদেশ বাতিল করা হয়। তবে উক্ত আইন দুটির মাধ্যমে করা কার্যক্রমগুলোকে অবৈধ ঘোষণা করা হয়নি।
আইনের ২৩টি ধারা রয়েছে:
বৈজনাথ শিন্দে

বৈজনাথ শিন্দে ভারতীয় জাতীয় কংগ্রেসের একজন ভারতীয় রাজনীতিবিদ এবং বর্তমানে মহারাষ্ট্রের আইনসভার সদস্য (এমএলএ)। ২০০৯ সালে, তিনি লাতুর গ্রামীণ থেকে নির্বাচনে প্রতিদ্বন্দ্বিতা করেন এবং ভারতীয় জনতা পার্টির রমেশ কারাদ এবং স্বতন্ত্র দিলীপ নাদেকে ২৩৫৮৩ ভোটে পরাজিত করেন।
সুভাষ জানক

সুভাষ জানক রিসোদ নির্বাচনী এলাকার বিধায়ক এবং ভারতের মহারাষ্ট্র সরকারের মহিলা ও শিশু উন্নয়নের প্রাক্তন ক্যাবিনেট মন্ত্রী ছিলেন। তিনি ভারতীয় জাতীয় কংগ্রেস পার্টির নেতা ছিলেন।
তিনি অক্টোবর ২০০৯ সালে ওয়াশিম জেলার রিসোদ থেকে মহারাষ্ট্র বিধানসভার সদস্য নির্বাচিত হন তিনি মেদশি (বিধানসভা কেন্দ্র) থেকে ১৯৮৫, ১৯৯০ এবং ১৯৯৫ সালে নির্বাচিত হন তিনি তার পিতা রামরাও জানকের নির্দেশে তার কর্মজীবন শুরু করেন, যিনি ১৯৮০ সালে মেদশী থেকে বিধায়ক নির্বাচিত হন।
ভোলা ময়রা (১৯৭৭-এর চলচ্চিত্র)

ভোলা ময়রা হল একটি জনপ্রিয় বাংলা কবিয়াল চলচ্চিত্র যা পরিচালনা করেন পীযুষ গাঙ্গুলী। এই চলচ্চিত্রটির কাহিনীকার ছিলেন বিভূতি মুখার্জী। এই চলচ্চিত্রটি ১৯৭৭ সালে পিয়ালী পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অনিল বাগচি। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, বিকাশ রায়, সত্য বন্দ্যোপাধ্যায়।
সুধীর গাডগিল

সুধীর গাডগিল হলেন একজন ভারতীয় রাজনীতিবিদ এবং সাংলি জেলার বিজেপি নেতা। তিনি ১৩তম মহারাষ্ট্র বিধানসভার সদস্য। তিনি সাংলি বিধানসভা কেন্দ্রের প্রতিনিধিত্ব করেন। তিনি বিধানসভায় নির্বাচিত হয়েছেন।
আকাশ পান্ডুরং ফান্ডকর

আকাশ পান্ডুরং ফান্ডকর ১৩তম মহারাষ্ট্র বিধানসভার সদস্য। তিনি খামগাঁও বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য। তিনি বিজেপির রাজনীতিবিদ পান্ডুরং পুন্ডলিক ফান্ডকারের ছেলে।
সঞ্জয় ইয়াদাওরাও ধোতে

সঞ্জয় ইয়াদাওরাও ধোতে ১৩তম মহারাষ্ট্র বিধানসভার সদস্য। তিনি রাজুরা বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য। তিনি স্বাধীন ভারত পক্ষের (এসবিপি)-র টিকিটে ২০০৯ সালের নির্বাচনে অসফল প্রতিদ্বন্দ্বিতা করেছিলেন এবং ভারতীয় জাতীয় কংগ্রেসের সুভাষ ধোতের কাছে পরাজিত হয়েছিলেন। তার ২০১৪ সালের বিজয়টিকে একটি বিপর্যস্ত জয় হিসাবে বর্ণনা করা হয়েছে। তিনি যুবকদের কর্মসংস্থান দিতে ব্যর্থ হয়েছেন এবং সমাবেশে তার কর্মক্ষমতা সন্তোষজনক নয়।
মহেশ প্রভাকর চৌঘুলে

মহেশ প্রভাকর চৌঘুলে একজন ভারতীয় রাজনীতিবিদ এবং ভারতীয় জনতা পার্টির সদস্য। প্রথম মেয়াদেই তিনি মহারাষ্ট্র বিধানসভার সদস্য নির্বাচিত হয়েছেন। 
তিনি মহারাষ্ট্রের ভিওয়ান্ডি পশ্চিম বিধানসভা নির্বাচনী এলাকা থেকে নির্বাচিত হন।
ভৌসাহেব পাতিল চিকাতগাঁওকর

ভৌসাহেব পাতিল চিকাতগাঁওকর (জন্ম: ৪ এপ্রিল ১৯৬১) হলেন একজন ভারতীয় রাজনীতিবিদ এবং জাতীয়তাবাদী কংগ্রেস পার্টির জেলা সভাপতি। তিনি ২০১৪ সালের মহারাষ্ট্র বিধানসভা নির্বাচনে জয়ী হন।
বসন্তরাও বলবন্তরাও চ্যাভান

বসন্তরাও বলবন্তরাও চ্যাভান ১৩তম মহারাষ্ট্র বিধানসভার সদস্য। তিনি নাইগাঁও বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেস (আইএনসি) এর অন্তর্গত। তিনি পূর্ববর্তী মেয়াদে নাইগাঁও থেকে আইনসভার একজন স্বতন্ত্র সদস্য ছিলেন, সেপ্টেম্বর, ২০১৪-এ আইএনসি-তে যোগদান করেছিলেন। ২০১৪ সালের মে মাসে তিনি বিধানসভার পাবলিক অ্যাকাউন্টস কমিটিতে নিযুক্ত হন। তিনি নাইগাঁওয়ের জনতা হাইস্কুল এবং এগ্রি কলেজের চেয়ারপারসন।
মনীষা অশোক চৌধুরী

মনীষা অশোক চৌধুরী একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি মহারাষ্ট্র বিধানসভার দ্বিতীয় মেয়াদের সদস্য। 
তিনি মহারাষ্ট্রের দহিসার বিধানসভা কেন্দ্র থেকে নির্বাচিত হয়েছেন।
রাহুল সিদ্ধবিনায়ক বোন্দ্রে

রাহুল সিদ্ধবিনায়ক বোন্দ্রে ১৩তম মহারাষ্ট্র বিধানসভার সদস্য। তিনি চিখালী সংসদীয় আসনের প্রতিনিধিত্ব করছেন। তিনি ভারতীয় জাতীয় কংগ্রেসের অন্তর্ভুক্ত।
সুরেশ দামু ভোলে

সুরেশ দামু ভোলে (রাজুমামা) ১৩তম মহারাষ্ট্র বিধানসভার সদস্য। তিনি জলগাঁও সিটি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য এবং জলগাঁও জেলার সভাপতি। লোকে তাদের আদর করে রাজুমামা বলে ডাকে।
পরাগ আলাভানি

পরাগ আলাভানি একজন ভারতীয় রাজনীতিবিদ এবং ভারতীয় জনতা পার্টির সদস্য।
তিনি মুম্বাইয়ের ভিলে পার্লে বিধানসভা কেন্দ্র থেকে ২০১৪ এবং ২০১৯ সালে মহারাষ্ট্র বিধানসভায় নির্বাচিত হয়েছিলেন। <ref name="http://timesofindia.indiatimes.com/home/specials/assembly-elections-2014/maharashtra-news/BJP-Sena-and-MNS-compete-to-wrest-Vile-Parle-from-Congress/articleshow/44525966.cms"></ref>
রাহুল দৌলতরাও আহের

রাহুল দৌলতরাও আহের হলেন ভারতীয় জনতা পার্টির অন্তর্গত এবং চাঁদওয়ার (বিধানসভা কেন্দ্র) থেকে মহারাষ্ট্র বিধানসভা সদস্য। ১৯ অক্টোবর ২০১৪-এ, তিনি ভারতীয় জাতীয় কংগ্রেস প্রার্থীকে ১১,০০০ ভোটে পরাজিত করে বিধানসভা নির্বাচনে জয়ী হন।
প্রকাশ আবিতকর

প্রকাশ আবিতকর হলেন মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসাবে ভারতের কোলহাপুর, মহারাষ্ট্রের রাধানগরী বিধানসভা কেন্দ্র থেকে (২০১৪-২০১৯, ২০১৯-) বিধানসভার সদস্য।
প্যাট্রিক অলিভেল

প্যাট্রিক অলিভেল ভারতবিদ্যা, সাংস্কৃতিক ভাষাতত্ত্ব ও সংস্কৃত সাহিত্যের একজন পণ্ডিত। তার কাজ সন্ন্যাসব্রত, ত্যাগ ও ধর্মের উপর দৃষ্টি নিবদ্ধ করেছে।
তিনি ১৯৯১ সাল থেকে ইউনিভার্সিটি অব টেক্সাস অ্যাট অস্টিন এর সংস্কৃত ভাষা ও ভারতীয় ধর্মের অধ্যাপক ছিলেন।
অলিভেলের জন্ম শ্রীলঙ্কায়। ১৯৭২ সালে অক্সফোর্ড বিশ্ববিদ্যালয় থেকে তিনি বি এ (সম্মান) ডিগ্রি অর্জন করেন, যেখানে তিনি টমাস বারো এবং রবার্ট চার্লস জাহেনারের কাছে সংস্কৃত, পালি ও ভারতীয় ধর্ম অধ্যয়ন করেন। লুডো রোচারের তত্ত্বাবধানে যাদব প্রকাশের যতিধর্ম প্রকাসের সমালোচনামূলক সংস্করণ ও অনুবাদ সম্বলিত গবেষণামূলক প্রবন্ধের জন্য ১৯৭৪ সালে পেনসিলভেনিয়া বিশ্ববিদ্যালয় থেকে তিনি পিএইচডি ডিগ্রি অর্জন করেন। ১৯৭৪ থেকে ১৯৯১ সালের মধ্যে, অলিভেল ইন্ডিয়ান ইউনিভার্সিটি ব্লুমিংটনের ধর্ম অধ্যয়ন বিভাগে পড়াতেন।
বৈভব নায়েক

বৈভব নায়েক মহারাষ্ট্রের সিন্ধুদুর্গ জেলার একজন শিবসেনা রাজনীতিবিদ। তিনি বর্তমানে শিবসেনার সদস্য হিসাবে ভারতের কোঙ্কন, মহারাষ্ট্রের কুদাল বিধানসভা কেন্দ্র থেকে বিধানসভার সদস্য। তিনি ২০১৪ সালের বিধানসভা নির্বাচনে তৎকালীন শিল্পমন্ত্রী নারায়ণ রানেকে ১০,৩৭৬ ভোটের ব্যবধানে পরাজিত করেছিলেন।
তানাজি সাখারামজি মুটকুলে

তানাজি সাখারামজি মুটকুলে ১৩তম মহারাষ্ট্র বিধানসভার সদস্য। তিনি হিঙ্গোলি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি) সদস্য। 
তিনি বিজেপির প্রতিনিধিত্ব করে হিঙ্গোলি জেলা পরিষদের সদস্য হয়েছেন। ২০০৫-২০০৯-এর মধ্যে বিজেপির সংগঠনকে শক্তিশালী করার জন্য তাকে কৃতিত্ব দেওয়া হয়েছে। ২০০৯ সালে, তিনি বিজেপি প্রার্থী হিসাবে হিঙ্গোলি বিধানসভা আসনে অসফলভাবে প্রতিদ্বন্দ্বিতা করেছিলেন, ভারতীয় জাতীয় কংগ্রেসের ভাউরাও বাবুরাও পাটিলের কাছে হেরেছিলেন। ২০১৪ সালের মে মাসে, তিনি স্বতন্ত্র প্রার্থী হিসাবে হিঙ্গোলির (লোকসভা কেন্দ্র) থেকে প্রতিদ্বন্দ্বিতা করেছিলেন, কিন্তু ভারতীয় জাতীয় কংগ্রেসের রাজীব সাতভের কাছে হেরে যান। মুটকুলে বিজেপির হিঙ্গোলি জেলা সভাপতি হয়েছেন।
শান্তরাম তুকারাম মোরে

শান্তরাম তুকারাম মোরে ১৩তম মহারাষ্ট্র বিধানসভার সদস্য। তিনি ভিওয়ান্ডি গ্রামীণ বিধানসভা কেন্দ্রের প্রতিনিধিত্ব করেন। তিনি শিবসেনার সদস্য।
শান্তরাম মোর

শান্তরাম মোর হলেন মহারাষ্ট্রের থানে জেলার একজন শিবসেনা রাজনীতিবিদ। তিনি ১৩তম মহারাষ্ট্র বিধানসভার সদস্য। তিনি শিবসেনার সদস্য হিসাবে ভিওয়ান্ডি গ্রামীণ বিধানসভা কেন্দ্রের প্রতিনিধিত্ব করেন।
তারুণ্যোচ্ছল ষাটের দশক

তারুণ্যোচ্ছল ষাটের দশক বলতে ১৯৬০-এর দশকের মধ্যভাগ থেকে শেষভাগ পর্যন্ত যুক্তরাজ্যে তরুণদের মাঝে ঘটা একটি সাংস্কৃতিক বিপ্লবের ঘটনাকে বোঝায়, যাতে আধুনিকতা ও আমোদ-ফুর্তিপ্রিয় শ্রেয়োবাদের উপর জোর দেওয়া হয়। তারুণ্যোচ্ছল লন্ডন নগরী ছিল এই আন্দোলনের কেন্দ্র। এই আন্দোলনে শিল্পকলা, সঙ্গীত ও পোশাকশৈলীর বিকাশ ঘটে এবং লন্ডন নগরীর "পপ" ও "ফ্যাশন" বিদেশে রপ্তানি ছিল এর অন্যতম প্রতীক। দ্য বিটলস নামক সঙ্গীতদলটি জনপ্রিয় সঙ্গীতের ভুবনে ব্রিটিশ আগ্রাসনে নেতৃত্ব দেয়। ম্যারি কুয়ান্টের মিনি-স্কার্ট, টুইগি ও জিন শ্রিমটনের মতো জনপ্রিয় পোশাকশৈলী মডেল, মড উপসংস্কৃতি, লন্ডনের কিংস রোড, কেনসিংটন ও কার্নাবি স্ট্রিটের জনপ্রিয় বিপণী এলাকাগুলির কিংবদন্তীসম মর্যাদা, পারমাণবিক অস্ত্রবিরোধী আন্দোলনের মত রাজনৈতিক আন্দোলন কর্মকাণ্ড ও যৌন স্বাধীনতা ছিল এই আন্দোলনের কিছু গুরুত্বপূর্ণ ঘটনা।
আন্দোলনের বড় একটি অংশ ছিল সঙ্গীত, যা "লন্ডন সাউন্ড" নামে পরিচিত। দ্য হু, দ্য কিংকস, দ্য স্মল ফেসেজ ও দ্য রোলিং স্টোনস সঙ্গীতদলগুলির গানবাজনা অবৈধ বেতার সম্প্রচার কেন্দ্রগুলি (যেমন রেডিও ক্যারোলাইন, ওয়ান্ডারফুল রেডিও লন্ডন ও সুইঙিং রেডিও ইংল্যান্ড) থেকে প্রায়শই সম্প্রচার করা হত। তারুণ্যোচ্ছল লন্ডন ব্রিটিশ চলচ্চিত্রের উপরেও প্রভাব ফেলে; ব্রিটিশ চলচ্চিত্র ইনস্টিটিউটের মতে এসময় চলচ্চিত্রে "রূপগত পরীক্ষানিরীক্ষা, বাকস্বাধীনতা, গাত্রবর্ণ ও হাস্যরসের আধিক্য পরিলক্ষিত হয়।" এই পর্বে সব ধরনের সৃষ্টিশীল ব্যক্তি রাজধানী লন্ডনের দিকে আকৃষ্ট হয়, যাদের মধ্যে লেখক, শিল্পী, সাময়িকী প্রকাশক, আলোকচিত্রগ্রাহক, বিজ্ঞাপনদাতা, চলচ্চিত্র নির্মাতা, পণ্য নকশাকারক, ইত্যাদি উল্লেখ্য।"
১৯৬০-এর দশকে লন্ডন একটি "বিমর্ষ, ক্লেদাক্ত যুদ্ধোত্তর রাজধানী থেকে শৈলীর এক উজ্জ্বল, চকমকে পরিকেন্দ্রে রূপান্তরিত হয়।" ১৯৫০-এর দশকে যুদ্ধোত্তর শিশু বিস্ফোরণ এবং যুদ্ধোত্তর অর্থনৈতিক তেজিভাব - এই দুই কারণে এই ঘটনাটি ঘটেছিল। ১৯৬০ সালে পুরুষদের জন্য জাতীয় সামরিক সেবাতে বাধ্যতামূলক অংশগ্রহণ রদ করে দেওয়ার পরে এইসব তরুণেরা তাদের বাবা-মায়ের প্রজন্মের তুলনায় অধিকতর স্বাধীনতা ও অপেক্ষাকৃত কম দায়িত্ব ভোগ করা শুরু করে এবং সামাজিক ও যৌন রাজনীতিতে পরিবর্তনের সূচনা করে।
১৯৬০-এর দশকের উচ্চাকাঙ্ক্ষী ব্রিটেনের জনচেতনাকে আকৃতি দানকারী এই আন্দোলনটি মূলত লন্ডনের ওয়েস্ট এন্ড (পশ্চিম প্রান্ত) এলাকার তরুণ মধ্যবিত্ত জনগণকে কেন্দ্র করে শুরু হয়েছিল, যাদের কেউ কেউ ব্যাপারটিকে এক ধরনের বিনোদন হিসেবেই গণ্য করেছিল। তারুণ্যোচ্ছল আন্দোলনটি আবার ১৯৬০-এর দশকের ভোগবাদ-বিরোধী ব্রিটিশ "আন্ডারগ্রাউন্ড" প্রতিসংস্কৃতিটির সমসাময়িক একটি ভোগবাদী বিপক্ষ হিসেবে কাজ করেছিল।
ভারতী লাভেকর

ডঃ ভারতী হেমন্ত লাভেকর একজন ভারতীয় রাজনীতিবিদ এবং শিব সংগ্রামের সদস্য। তিনি মহারাষ্ট্র বিধানসভার প্রথম মেয়াদের সদস্য এবং ভারতীয় জনতা পার্টির প্রার্থী হিসেবে মনোনয়ন জমা দিয়েছেন।
লাভেকর ভার্সোভা বিধানসভা কেন্দ্র থেকে নির্বাচিত হয়েছিলেন। তিনি ভারতীয় জাতীয় কংগ্রেসের মহারাষ্ট্র বিধানসভার তিন মেয়াদের সদস্য বলদেব খোসার বিরুদ্ধে জয়লাভ করেন।